  Анжелика Тихонова корреспондент 18-тӥ толшорлы Удмуртиын эшшо 193 адямилэсь коронавирус инфекциез шараязы. Со сярысь элькунысь оперативной штаб ивортӥз. Черламъёс пӧлын 14 аресозь 9 пиналъёс, 65 ареслэсь бадӟым 58 кунмуртъёс Диагноззы Ижкарын 127 улӥсьёслэн зэмаз, Дэри ёросын – 24, Сарапулын – 13, Вавож ёросын – тямыс, Якшур-Бӧдья, Сарапул ёросъёсын – быдэн вить, Камбарка ёросын – ньыль, Можгаын, Пичи Пурга, Кияса ёросъёсын – быдэн кык, Каракулино ёросын – одӥг. 187 адями висёнэз вормиз Туннэ нуналлы Удмуртиын выль коронавирус инфекциен черлан 23 сюрс 448 учыр лабораториосын зэматэмын. 19 сюрс 593 адями йӧназ, 320 мурт кулӥз. Та дыре 148 висисьёслэн тазалыксы секыт лыдъяське. Элькунын выль коронавиурс инфекцилы 787 сюрс 478 эскеронъёс ортчытӥзы, берло нуналскын – 3 сюрс 401. Тегъёс: Тазалык Ижкар висён Удмуртия коронавирус  